23.3.2023
FI
Euroopan unionin virallinen lehti
C 107/75
— SMM-nimityksen ”Carota Novella di Ispica” logo, jonka perässä on oltava sanat ”tarkoitettu luokkaan IV”; — tuottaja- ja pakkausyrityksen nimi, toiminimi ja osoite; — tuotteen kauppaluokka.
Markkinoille saatettavan nautintavalmiin SMM-tuotteen ”Carota Novella di Ispica” (luokka IV) etiketissä on lainsäädännössä edellytettyjen tietojen lisäksi oltava Euroopan unionin SMM-tunnus ja SMM-tuotteen ”Carota Novella di Ispica” logo, jotka eivät saa olla kooltaan pienempiä kuin muut pakkauksessa olevat merkinnät.
Muiden kuin nimenomaisesti mainittujen luonnehdintojen lisääminen on kielletty.
Tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan.
Carota Novella di Ispica -tuotteen logo koostuu graafisesta tunnuksesta, joka esittää porkkanaa.
Sen yläpuolella on epäsäännöllinen kolmio, jonka kärki osoittaa alaspäin.
Graafisen tunnuksen oikealla puolella on teksti ”Carota Novella di Ispica”.
Sanan ”Novella” iso alkukirjain leikkaa porkkanan noin keskivälin kohdalla, ja ilmaisu ”di Ispica” on sanan ”Novella” alapuolella.
Teksti on kokonaisuudessaan vihrein kirjaimin, joiden päät on pyöristetty.
4.
Maantieteellisen alueen tarkka rajaus Carota Novella di Ispica -porkkanan tuotantoalue käsittää seuraavien maakuntien alle 550 metrin korkeudessa merenpinnasta sijaitsevat osat: Ragusa: Acaten, Chiaramonte Gulfin, Comison, Ispican, Modican, Pozzallon, Ragusan, Santa Croce Camerinan, Sciclin ja Vittorian kunnat; Siracusa: Noton, Pachinon, Portopalo di Capo Passeron ja Rosolinin kunnat; Catania: Caltagironen kunta; Caltanissetta: Niscemin kunta.
5.
Yhteys maantieteelliseen alueeseen Carota Novella di Ispica -porkkanan hyväksyminen suojatuksi maantieteelliseksi merkinnäksi on perusteltua sen varhaisen sadonkorjuuajankohdan vuoksi.
Carota Novella di Ispica -porkkanan viljelyajankohtana vallitsevat suotuisat maaperä- ja ilmasto-olosuhteet.
Ispican porkkana on ”uutta”, koska se saavuttaa korjuukypsyyden jo helmikuun alussa (1. helmikuuta), ja sadonkorjuu jatkuu kesäkuun alkupuolelle (15. kesäkuuta).
Näin saadaan uutta, tyypillisesti sisilialaista porkkanaa, joka on täysin sidoksissa tuotantoalueeseensa.
Lisäksi on mainittava, että ”Carota Novella di Ispica” on myynnissä talvella ja keväällä, ja sillä on tuoretuotteelle tyypilliset ominaisuudet, kuten rapeus, voimakas tuoksu ja heinämäinen aromi.
Carota Novella di Ispica -porkkanan tuotantoalueen keskimääräiset talvilämpötilat ovat korkeita, aurinkoisten tuntien määrä on suuri ja maaperä on hedelmällistä.
Laatuominaisuudet ja erityinen tuotantojärjestelmä ovat tiiviisti yhteydessä fysikaalisiin ja biokemiallisiin ominaisuuksiin, joiden yhteisvaikutuksesta Ragusan alueen olosuhteet ovat tasapainoiset ja edistävät näiden ominaisuuksien kehittymistä.